Document ID: /roh_data/filtered/fineweb-2-filterrobots_roh.jsonl.gz/110

Historia(s) e maletgs da Tujetsch - quei ei igl essenzial cuntegn da mia pagina. Aschia anflas Ti ina massada informaziuns sur da Tujetsch.
La pagina Genealogia presenta las numerusas famiglias tujetschinas naven dil 17avel tschentaner tochen l'entschatta dil 20avel. Historia - Las publicaziuns sur da Tujetsch ein numerusas. Ina roschada da quellas ein d'anflar sin quella pagina. Ulteriuras informaziuns davart Tujetsch anflas Ti era sin la pagina dil Forum cultural Tujetsch e digl Archiv communal da Tujetsch. A nies capo scriptur Vic Hendry ei ina ulteriura pagina dedicada. Ella presenta sia biografia e bibliografia cun biaras recensiuns ed autras informaziuns.
Bien divertiment da sfeglir e perscrutar mia pagina. - La Val Tujetsch ha ina historia fascinonta e quella ei d'attribuir a sia situaziun geografica ed alla bellezia dalla val!
Tarcisi Hendry
Il Cadruvi cun la veglia casa da scola cun suren la habitaziun dil caplon. Da vart dretga fuvan las localitads pigl equipament dils pumpiers. Ils anno 1940/50 han duas stizuns anflau dacasa ella part suten cun l'entrada ensi; quei ein ils cusunzs Placi Beer e Placi Berther, il calger Alexander Schmid e plitard la fatschenta da sport da Teofil Schmid-Venzin.
Ina part dalla Val Tujetsch: Egl emprem vonn dalla val: emprema squadra cul vitg da Sedrun; secunda squadra cun Gonda e Camischolas, tiarza squadra cun Zarcuns e Rueras, quarta squadra cun Dieni. El secund vonn schai Selva e Tschamut sesanfla all'entschatta dil tierz vonn.